Հրանտ Դևեջյան

Հրանտ Հակոբի Դևեջյան (), հայ հասարակական գործիչ, խմբագիր, մանկավարժ։

Կենսագրություն 
1931 թվականին ավարտել է Պրաhայի համալսարանի փիլիսոփայության ֆակուլտետը։ 1931-1937 թվականներին դասավանդել է Սիրիայի հայկական դպրոցներում։ 1938 թվականին հաստատվել է Բեյրութում, հիմնադրել «Առավոտ» առաջադիմական օրաթերթը, որը խմբագրել է մինչև Սովետական Հայաստան հայրենադարձվելը՝ 1947 թվականը։ 1942 թվականին ընդունվել է Լիբանանի կոմունիստական կուսակցության շարքերը։ 1942 թվականին ընտրվել է Սովետական Հայաստանի բարեկամների ընկերության (1945 թվականից՝ Սովետական Հայաստանի հետ մշակութային կապի ընկերություն) նախագահ, ապա՝ Սիրիայի և Լիբանանի ներգաղթի կոմիտեի նախագահ։

Երկեր 
 Աշխարհագրութիւն Սուրիոյ եւ Լիբանանի, Հալեպ, 1933։
 Աշխարհագրութիւն Հայաստանի, Հալեպ, 1934։
 Հայկական աշխարհ, պրակ 1-2, Հալեպ, 1938։
 Հոկտեմբերեան յեղափոխութիւնը եւ Հայաստանի սովետականացումը, Բեյրութ, 1944։

Ծանոթագրություններ

Արտաքին հղումներ 
 Դևեջյան եղբայրները

Հայ հասարակական գործիչներ
Հայ մանկավարժներ
Հայ խմբագիրներ